Pertubuhan IKRAM Malaysia

Pertubuhan IKRAM Malaysia (IKRAM) ialah sebuah pertubuhan Islam bukan kerajaan Malaysia. Ditubuhkan pada 22 Oktober 2009, IKRAM ialah pertubuhan dakwah, tarbiah dan kebajikan yang prihatin terhadap urusan-urusan kehidupan masyarakat umum sejajar dengan ajaran dan cara hidup Islam. Ia berusaha untuk menegakkan syariat Islam di Malaysia sebagai rahmat kepada seluruh alam.

 Sejarah 
IKRAM diluluskan pendaftarannya oleh Pendaftar Pertubuhan Malaysia pada 22 Oktober 2009, dan dilancarkan secara rasmi dalam satu majlis yang dihadiri oleh lebih kurang 5,500 orang pendokongnya di Pusat Konvensyen dan Pameran Antarabangsa Malaysia (MIECC), The Mines Resort, Seri Kembangan, Selangor, pada 20 Jun 2010.Hari bersejarah Pertubuhan IKRAM Malaysia, Berita. IKRAM. Diambil pada 15 Januari 2011. Pertubuhan ini merupakan penggemblengan tenaga-tenaga yang sebelum ini aktif di dalam beberapa buah organisasi seperti Pertubuhan Jamaah Islah Malaysia (JIM), Musleh, Aqsa SyarifKenali Kami, "...menjadi pertubuhan bukan kerajaan (NGO) kelima bernaung di bawah Pertubuhan IKRAM Malaysia.", Aqsa Syarif. Diambil pada 17 Januari 2011., Medical Interest Group (MIG), Majlis Syura Muslimun (MSM) UK dan IrelandPelancaran IKRAM, IKRAM UKE. Diambil pada 17 Januari 2011. (kini dikenali IKRAM UKE), dan Persatuan Islam Lepasan Institusi Pengajian Tinggi Australasia (AUSIS).AUSIS Menyertai IKRAM, AUSIS. Diambil pada 17 Januari 2011.

 Presiden & Timbalan Presiden IKRAM 
PresidenMula KhidmatTamat KhidmatTimbalan PresidenMula KhidmatTamat KhidmatDr Hj Mohd Parid Sheikh Ahmad20092022Dr Mohamed Hatta Shaharom20092014Ustaz Hasanuddin Mohd Yunus20142015Haji Zaid bin Kamaruddin20152018Hj Badlishah Sham Baharin20182022Hj Badlishah Sham Baharin2022KiniProf. Dato’ Dr Hassan Basri bin Awang Mat Dahan20222022Jusni bin Yusoff2022Kini

 Matlamat 

Matlamat IKRAM ialah:
 Menyebarkan risalah Islam melalui dakwah, serta mempertahankannya daripada kebatilan dan syubahat;
 Mengumpulkan hati dan jiwa individu Muslim di atas dasar Islam dan membina akhlak 
 Meninggikan taraf sosio-ekonomi umat Islam;
 Memupuk keadilan masyarakat dan kesejahteraan sosial serta membenteras kejahilan, kemiskinan, keruntuhan moral dan menggalakkan kerja kebajikan, tanpa mengira bangsa dan agama;
 Memperjuangkan hak umat Islam dan berusaha meningkatkan kesatuan dan perpaduan di kalangan mereka;
 Menegakkan syariat Islam secara praktikal;
 Mengadakan hubungan dan kerjasama dengan mana-mana pihak dalam memajukan kepentingan umat Islam;
 Bekerjasama dengan mana-mana pertubuhan yang mempunyai objektif yang selari bagi memajukan kepentingan Islam, umat Islam dan masyarakat.

Institusi berkaitan Pertubuhan IKRAM Malaysia
 Humanitarian Care Malaysia Berhad (MyCARE): Aktiviti bantuan kemanusiaan yang mempunyai agensi-agensi seperti Aqsa Syarif (Palestin http://www.aqsasyarif.org.my), i4Syria, Salam Iraq, Rose2Rose, Nusantara Centre of Excellence (NICE) dan Palestine Centre of Excellence (PACE).
 IKRAMTeens - Aktviti pembangunan remaja
 IKRAM Junior - Aktiviti pembangunan kanak-kanak
 i-Bantu - Aktiviti khidmat masyarakat
 KIMB - Koperasi Islah Malaysia Berhad http://www.kimb.com.my/
 Persatuan Belia Harmoni Malaysia - Aktviti mahasiswa http://www.beliaharmoni.org.my  
IKRAM MUSLEH - Pendidikan melalui rangkaian sekolah Islam
 IKRAM Health - Aktiviti kesihatan dan perubatan
 Hidayah Centre - Aktiviti dakwah non-Muslim

 Nota kaki 

 Rujukan 

 Pautan luar 
 Laman web rasmi
 Youtube rasmi IKRAM Malaysia
 TV IKRAM - Mendidik Jiwa Menyebar Rahmah
 Laman Facebook
 Laman Instagram
 Laman Twitter 
 Laman Pinterest 
 Laman TikTok
 Dengarkan Podcast IKRAM di Spotify 


IKRAM
Kategori:Pertubuhan Islam di Malaysia
Kategori:Pertubuhan yang diasaskan pada 2009